CELEX: 32017R0295
Language: mt
Date: 2017-02-20 00:00:00
Title: Regolament ta' Implimentazzjoni tal-Kummissjoni (UE) 2017/295 tal-20 ta' Frar 2017 dwar miżuri eċċezzjonali ta' appoġġ tas-suq għas-settur tal-laħam tal-pollam fi Franza

21.2.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 43/196
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/295
   tal-20 ta' Frar 2017
   dwar miżuri eċċezzjonali ta' appoġġ tas-suq għas-settur tal-laħam tal-pollam fi Franza
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 220(1)(a) tiegħu,
   Billi:
   
               (1)
            
            
               Bejn l-24 ta' Novembru 2015 u l-5 ta' Awwissu 2016, bosta tifqigħat tal-influwenza avjarja b'patoġeniċità għolja tas-sottotip H5 ġew ikkonfermati u ġew innotifikati minn Franza. B'kollox, ġew ikkonfermati 81 tifqigħa fil-Lbiċ ta' Franza. L-ispeċijiet affettwati huma l-papri, il-wiżż, il-qrejjaq, id-dundjani, it-tjur għat-tgħammir tal-ispeċi Gallus domesticus, is-sriedaq u t-tiġieġ, il-farawni u s-summien.
            
         
               (2)
            
            
               Minnufih u b'mod effiċjenti, Franza ħadet il-miżuri dwar is-saħħa tal-annimali u l-miżuri veterinarji kollha meħtieġa skont id-Direttiva tal-Kunsill 2005/94/KE (2).
            
         
               (3)
            
            
               B'mod partikolari, l-awtoritajiet Franċiżi ħadu miżuri ta' kontroll, ta' monitoraġġ u ta' prevenzjoni filwaqt li stabbilew żoni ta' protezzjoni u ta' sorveljanza u żoni ristretti ulterjorment skont id-Deċiżjonijiet ta' Implimentazzjoni tal-Kummissjoni (UE) 2015/2239 (3), (UE) 2015/2460 (4), (UE) 2016/42 (5), (UE) 2016/237 (6) u (UE) 2016/447 (7). Sabiex ikun hemm kontroll u prevenzjoni tat-tixrid tal-marda, l-awtoritajiet Franċiżi imponew il-miżuri li ġejjin:
               
                           (a)
                        
                        
                           projbizzjoni ta' tqegħid fl-azjendi tal-papri u tal-wiżż li jinsabu fiż-żona ristretta ulterjorment u fiż-żoni ta' protezzjoni u ta' sorveljanza stabbiliti wara l-aħħar erba' tifqigħat tal-influwenza avjarja b'patoġeniċità għolja li seħħew fil-15 ta' Lulju, fit-18 ta' Lulju, fil-25 ta' Lulju u fil-5 ta' Awwissu 2016. Il-projbizzjoni ta' tqegħid fl-azjendi tal-papri u tal-wiżż li jinsabu fiż-żona ristretta ulterjorment bl-għan li b'mod partikolari tiżgura li jkun hemm perjodu ta' depopolazzjoni ta' 16-il ġimgħa;
                        
                     
                           (b)
                        
                        
                           projbizzjoni ta' movimenti fi proporzjonijiet kbar tal-popolazzjoni tal-pollam suxxettibbli u ta' kummerċ ta' pollam ħaj 'il barra miż-żona ristretta ulterjorment;
                        
                     
                           (c)
                        
                        
                           perjodi estiżi ta' mistrieħ sanitarju fl-azjendi tal-pollam suxxettibbli għajr il-papri u l-wiżż li jinsabu fiż-żoni ta' protezzjoni u ta' sorveljanza u fiż-żona ristretta ulterjorment inklużi ż-żoni ta' protezzjoni u ta' sorveljanza stabbiliti wara l-aħħar erba' tifqigħat tal-influwenza avjarja b'patoġeniċità għolja li seħħew fil-15 ta' Lulju, fit-18 ta' Lulju, fil-25 ta' Lulju u fil-5 ta' Awwissu 2016.
                        
                     
         
               (4)
            
            
               Bl-applikazzjoni ta' dawk il-miżuri, l-awtoritajiet Franċiżi rnexxielhom jeradikaw it-theddida. Il-miżuri dwar is-saħħa tal-annimali u l-miżuri veterinarji fil-livell nazzjonali u f'dak tal-Unjoni ġew applikati sal-15 ta' Settembru 2016 fl-azjendi rilevanti kollha għajr l-azjendi tal-pollam li jinsabu fiż-żoni ta' protezzjoni u ta' sorveljanza stabbiliti wara l-aħħar erba' tifqigħat tal-influwenza avjarja b'patoġeniċità għolja li seħħew fil-15 ta' Lulju, fit-18 ta' Lulju, fil-25 ta' Lulju u fil-5 ta' Awwissu 2016, li fihom il-miżuri ġew applikati rispettivament sal-25 ta' Awwissu, sal-25 ta' Settembru u sat-3 ta' Ottubru 2016.
            
         
               (5)
            
            
               L-awtoritajiet Franċiżi infurmaw lill-Kummissjoni li l-miżuri dwar is-saħħa tal-annimali u l-miżuri veterinarji meħtieġa, li kienu ġew applikati biex irażżnu u jeradikaw it-tixrid tal-marda, affettwaw għadd kbir ħafna ta' operaturi u li dawk l-operaturi ġarrbu telf ta' introjtu li ma kienx eliġibbli għall-kontribuzzjoni finanzjarja mill-Unjoni skont ir-Regolament (UE) Nru 652/2014 tal-Parlament Ewropew u tal-Kunsill (8).
            
         
               (6)
            
            
               Fl-20 ta' April, fl-20 ta' Settembru u fl-24 ta' Ottubru 2016, il-Kummissjoni rċeviet talbiet formali mingħand l-awtoritajiet Franċiżi għall-finanzjament parzjali ta' ċerti miżuri eċċezzjonali skont l-Artikolu 220(3) tar-Regolament (UE) Nru 1308/2013.
            
         
               (7)
            
            
               Bħala riżultat tal-miżuri tas-saħħa tal-annimali u tal-miżuri veterinarji li ġew applikati, ġie pprojbit it-tqegħid tat-tjur fl-azjendi kollha bil-papri u bil-wiżż li jinsabu fiż-żona ristretta ulterjorment u fiż-żoni ta' protezzjoni u ta' sorveljanza stabbiliti wara l-aħħar erba' tifqigħat tal-influwenza avjarja b'patoġeniċità għolja li seħħew fil-15 ta' Lulju, fit-18 ta' Lulju, fil-25 ta' Lulju u fil-5 ta' Awwissu 2016. Dan wassal għal telf fil-produzzjoni tal-laħam tal-pollam f'dawn l-azjendi tal-papri u tal-wiżż. Għalhekk jixraq li jingħata kumpens għal dan it-telf.
            
         
               (8)
            
            
               Bħala riżultat tal-miżuri tas-saħħa tal-annimali u tal-miżuri veterinarji, it-tiġieġ tal-bajd fi tmiem iċ-ċiklu ta' produzzjoni tagħhom u t-tjur għat-tgħammir tal-ispeċi Gallus domesticus ma setgħux jiġu ttrasportati 'l barra miż-żona ristretta ulterjorment sabiex jinqatlu għall-produzzjoni tal-laħam fil-biċċeriji speċjalizzati. Dan wassal għall-qtil u għall-qerda fil-biċċeriji jew fl-azjendi agrikoli bl-annimali u għal telf fil-produzzjoni għall-produtturi tat-tiġieġ tal-bajd u tat-tjur għat-tgħammir tal-ispeċi Gallus domesticus li jinsabu fiż-żona ristretta ulterjorment. Għalhekk jixraq li jingħata kumpens għal dan it-telf.
            
         
               (9)
            
            
               Bħala riżultat tal-miżuri tas-saħħa tal-annimali u tal-miżuri veterinarji, il-perjodi ta' mistrieħ sanitarju ġew estiżi fl-azjendi tat-tiġieġ u tas-sriedaq standard, organiku/ċi, Label Rouge jew imrobbi(ja) fil-beraħ, u tal-farawni, tad-dundjani u tas-summien Label Rouge u mrobbi(ja) fil-beraħ li jinsabu fiż-żoni ta' protezzjoni, fiż-żoni ta' sorveljanza u fiż-żona ristretta ulterjorment, inklużi ż-żoni ta' protezzjoni u ta' sorveljanza stabbiliti wara l-aħħar erba' tifqigħat tal-influwenza avjarja b'patoġeniċità għolja li seħħew fil-15 ta' Lulju, fit-18 ta' Lulju, fil-25 ta' Lulju u fil-5 ta' Awwissu 2016. Dan wassal għal telf fil-produzzjoni tal-laħam tal-pollam f'dawn l-azjendi. Għalhekk jixraq li jingħata kumpens għal dan it-telf.
            
         
               (10)
            
            
               Bħala riżultat tal-miżuri tas-saħħa tal-annimali u tal-miżuri veterinarji, it-tiġieġ ħaj, it-tiġieġ tal-bajd, il-farawni u d-dundjani ma setgħux jinbiegħu 'l barra miż-żona ristretta ulterjorment. Dan wassal għal telf fil-produzzjoni għall-produtturi tat-tiġieġ ħaj, tat-tiġieġ tal-bajd, tal-farawni u tad-dundjani li jinsabu fiż-żona ristretta ulterjorment. Għalhekk jixraq li jingħata kumpens għal dan it-telf.
            
         
               (11)
            
            
               Skont l-Artikolu 220(5) tar-Regolament (UE) Nru 1308/2013, il-finanzjament parzjali mill-Unjoni jrid ikun ekwivalenti għal 50 % tan-nefqa mġarrba minn Franza għall-miżuri eċċezzjonali ta' appoġġ għas-suq. Jenħtieġ li l-kwantitajiet massimi eliġibbli għal finanzjament fir-rigward ta' kull miżura eċċezzjonali ta' appoġġ għas-suq jiġu ffissati mill-Kummissjoni wara li tkun fliet it-talba li tkun irċeviet mingħand Franza.
            
         
               (12)
            
            
               Sabiex jiġi evitat kull riskju ta' kumpens żejjed, jenħtieġ li l-ammont b'rata fissa ta' finanzjament parzjali jkun ibbażat fuq studji tekniċi u ekonomiċi jew fuq dokumenti ta' kontabilità u jenħtieġ li jiġu ffissati f'livell xieraq għal kull annimal u għal kull prodott skont il-kategoriji ta' annimali prodotti f'termini ta' speċijiet iżda wkoll f'termini tal-metodu ta' produzzjoni, jiġifieri l-produzzjoni standard, il-produzzjoni fil-beraħ, il-produzzjoni ċċertifikata skont l-iskema nazzjonali, il-produzzjoni ċċertifikata skont l-iskema Label Rouge, il-produzzjoni koperta b'Indikazzjoni Ġeografika Protetta (IĠP), u fl-aħħar nett, f'termini tat-tul taċ-ċiklu tal-produzzjoni, jiġifieri ċiklu twil għall-produtturi tal-wiżż u tal-papri li jipproduċu annimali ħajjin biss, u ċiklu qasir għall-produtturi tal-wiżż u tal-papri li jipproduċu annimali ħajjin u jittrasformawhom fi prodotti pproċessati.
            
         
               (13)
            
            
               Sabiex jiġi evitat kull riskju ta' finanzjament doppju, jenħtieġ li t-telf imġarrab ma jkunx ġie kkumpensat b'għajnuna mill-Istat jew b'assigurazzjoni, u jenħtieġ li l-finanzjament parzjali mill-Unjoni skont dan ir-Regolament ikun limitat għal annimali u għal prodotti eliġibbli li għalihom ma tkun ġiet riċevuta l-ebda kontribuzzjoni finanzjarja mill-Unjoni skont ir-Regolament (UE) Nru 652/2014.
            
         
               (14)
            
            
               Jenħtieġ li l-livell u t-tul ta' żmien tal-miżuri eċċezzjonali ta' appoġġ għas-suq previsti f'dan ir-Regolament ikunu limitati għal dak li huwa strettament meħtieġ biex is-suq ikun appoġġat; b'mod partikolari, jenħtieġ li l-miżuri eċċezzjonali ta' appoġġ għas-suq japplikaw biss għall-produzzjoni tal-laħam tal-pollam fl-azjendi li jinsabu fiż-żoni regolati u għat-tul ta' żmien fis-seħħ tal-miżuri dwar is-saħħa tal-annimali u tal-miżuri veterinarji stabbiliti fil-leġiżlazzjoni Franċiża u tal-Unjoni rigward il-81 tifqigħa tal-influwenza avjarja b'patoġeniċità għolja.
            
         
               (15)
            
            
               Sabiex dawn il-miżuri eċċezzjonali ta' appoġġ għas-suq ikollhom ġestjoni baġitarji tajba, jenħtieġ li dawk il-pagamenti biss li jsiru minn Franza lill-benefiċjarji sa mhux iktar tard mit-30 ta' Settembru 2017 ikunu eliġibbli għal finanzjament parzjali mill-Unjoni. Jenħtieġ li l-Artikolu 5(2) tar-Regolament ta' Delega tal-Kummissjoni (UE) Nru 907/2014 (9) ma jkunx applikabbli.
            
         
               (16)
            
            
               Sabiex l-eliġibbiltà u l-korrettezza tal-pagamenti jiġu żgurati, jenħtieġ li l-awtoritajiet Franċiżi jwettqu kontrolli ex ante.
            
         
               (17)
            
            
               Jenħtieġ li l-awtoritajiet Franċiżi jgħarrfu lill-Kummissjoni bl-approvazzjoni tal-pagamenti, sabiex l-Unjoni tkun tista' twettaq il-kontroll finanzjarju tagħha.
            
         
               (18)
            
            
               Sabiex tiġi żgurata l-implimentazzjoni immedjata ta' dawn il-miżuri minn Franza, jenħtieġ li dan ir-Regolament jidħol fis-seħħ l-għada tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            
         
               (19)
            
            
               Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   L-Unjoni għandha tipprovdi finanzjament parzjali ekwivalenti għal 50 % tan-nefqa mġarrba minn Franza biex tappoġġa s-suq tal-laħam tal-pollam affettwat serjament mill-81 tifqigħa tal-influwenza avjarja b'patoġeniċità għolja tas-sottotip H5 li nstabu u li ġew innotifikati minn Franza bejn l-24 ta' Novembru 2015 u l-5 ta' Awwissu 2016.
   In-nefqa għandha tkun eliġibbli għall-finanzjament parzjali mill-Unjoni biss għat-tul ta' żmien tal-applikazzjoni tal-miżuri tas-saħħa tal-annimali u tal-miżuri veterinarji msemmija fil-leġiżlazzjoni Franċiża u tal-Unjoni li ġiet elenkata fl-Anness.
   In-nefqa għandha tkun eliġibbli għall-finanzjament parzjali mill-Unjoni biss għal dawk l-azjendi tal-pollam soġġetti għall-miżuri tas-saħħa tal-annimali u għall-miżuri veterinarji u li jinsabu fil-partijiet ta' Franza msemmija fil-leġiżlazzjoni Franċiża u tal-Unjoni li ġiet elenkata fl-Anness.
   In-nefqa għandha tkun eliġibbli għall-finanzjament parzjali mill-Unjoni jekk tkun tħallset minn Franza lill-benefiċjarji sa mhux iktar tard mit-30 ta' Settembru 2017 biss. L-Artikolu 5(2) tar-Regolament ta' Delega (UE) Nru 907/2014 ma għandux japplika.
   Artikolu 2
   Il-livelli massimi tal-finanzjament parzjali mill-Unjoni għandhom ikunu kif ġej:
   
               (a)
            
            
               Għat-telf fil-produzzjoni tal-wiżż u tal-papri li jinsabu fiż-żona ristretta ulterjorment u fiż-żoni ta' protezzjoni u ta' sorveljanza stabbiliti wara l-aħħar erba' tifqigħat tal-influwenza avjarja b'patoġeniċità għolja li seħħew fil-15 ta' Lulju, fit-18 ta' Lulju, fil-25 ta' Lulju u fil-5 ta' Awwissu 2016, għandhom japplikaw ir-rati fissi li ġejjin għal kull annimal sa ammont massimu ta' EUR 40 000 002:
               
                           (i)
                        
                        
                           Għall-produtturi b'ċiklu qasir ta' produzzjoni:
                           
                                       —
                                    
                                    
                                       tal-papri ppastardjati (mulard) tal-bidu tat-trobbija koperti bil-kodiċi NM 0105 99 10:
                                       EUR 0,24 għal kull annimal għal massimu ta' 724 512-il annimal;
                                    
                                 
                                       —
                                    
                                    
                                       tal-papri ppastardjati (mulard) tas-simna koperti bil-kodiċi NM 0105 99 10:
                                       EUR 1,13 għal kull annimal għal massimu ta' 606 172 annimal;
                                    
                                 
                                       —
                                    
                                    
                                       tal-papri ppastardjati (mulard) lesti koperti bil-kodiċi NM 0105 99 10:
                                       EUR 4,41 għal kull annimal għal massimu ta' 690 431 annimal;
                                    
                                 
                                       —
                                    
                                    
                                       tal-karkassi sħaħ tal-papri ppastardjati (mulard) koperti bil-kodiċi NM 0105 99 10:
                                       EUR 2,20 għal kull annimal għal massimu ta' 664 261 annimal;
                                    
                                 
                                       —
                                    
                                    
                                       tal-papri ppastardjati (mulard) imqattgħin f'biċċiet koperti bil-kodiċi NM 0105 99 10:
                                       EUR 4,275 għal kull annimal għal massimu ta' 578 814-il annimal;
                                    
                                 
                                       —
                                    
                                    
                                       tal-papri ppastardjati (mulard) ipproċessati koperti bil-kodiċi NM 0105 99 10:
                                       EUR 19,055 għal kull annimal għal massimu ta' 321 019-il annimal;
                                    
                                 
                                       —
                                    
                                    
                                       tal-wiżż tal-bidu tat-trobbija kopert bil-kodiċi NM 0105 99 20:
                                       EUR 2,455 għal kull annimal għal massimu ta' 15 769 annimal;
                                    
                                 
                                       —
                                    
                                    
                                       tal-karkassi sħaħ tal-wiżż kopert bil-kodiċi NM 0105 99 20:
                                       EUR 10,595 għal kull annimal għal massimu ta' 14 560 annimal;
                                    
                                 
                                       —
                                    
                                    
                                       tal-wiżż ipproċessat kopert bil-kodiċi NM 0105 99 20:
                                       EUR 23,33 għal kull annimal għal massimu ta' 11 024 annimal;
                                    
                                 
                                       —
                                    
                                    
                                       tal-papri għax-xiwi koperti bil-kodiċi NM 0105 99 10:
                                       EUR 1,37 għal kull annimal għal massimu ta' 25 831 annimal;
                                    
                                 
                                       —
                                    
                                    
                                       tal-wiżż għax-xiwi kopert bil-kodiċi NM 0105 99 20:
                                       EUR 2,855 għal kull annimal għal massimu ta' 7 156 annimal;
                                    
                                 
                     
                           (ii)
                        
                        
                           Għall-produtturi b'ċiklu twil ta' produzzjoni:
                           
                                       —
                                    
                                    
                                       tal-papri ppastardjati (mulard) tal-bidu tat-trobbija li jkollhom tlett ijiem koperti bil-kodiċi NM 0105 99 10:
                                       EUR 0,0487 għal kull annimal għal massimu ta' 668 427 annimal;
                                    
                                 
                                       —
                                    
                                    
                                       tal-papri standard, IGP u Label Rouge ppastardjati (mulard) tal-bidu tat-trobbija koperti bil-kodiċi NM 0105 99 10:
                                       EUR 0,24 għal kull annimal għal massimu ta' 10 115 677 annimal;
                                    
                                 
                                       —
                                    
                                    
                                       tal-papri standard ippastardjati (mulard) tas-simna koperti bil-kodiċi NM 0105 99 10:
                                       EUR 0,515 għal kull annimal għal massimu ta' 646 195 annimal;
                                    
                                 
                                       —
                                    
                                    
                                       tal-papri IGP ippastardjati (mulard) tas-simna koperti bil-kodiċi NM 0105 99 10:
                                       EUR 0,68 għal kull annimal għal massimu ta' 8 737 557 annimal;
                                    
                                 
                                       —
                                    
                                    
                                       tal-papri Label Rouge ppastardjati (mulard) tas-simna koperti bil-kodiċi NM 0105 99 10:
                                       EUR 0,81 għal kull annimal għal massimu ta' 808 848 annimal;
                                    
                                 
                                       —
                                    
                                    
                                       tal-papri standard ippastardjati (mulard) lesti koperti bil-kodiċi NM 0105 99 10:
                                       EUR 1,48 għal kull annimal għal massimu ta' 900 255 annimal;
                                    
                                 
                                       —
                                    
                                    
                                       tal-papri IGP ippastardjati (mulard) lesti koperti bil-kodiċi NM 0105 99 10:
                                       EUR 1,645 għal kull annimal għal massimu ta' 7 818 392 annimal;
                                    
                                 
                                       —
                                    
                                    
                                       tal-papri Label Rouge ppastardjati (mulard) lesti koperti bil-kodiċi NM 0105 99 10:
                                       EUR 2,63 għal kull annimal għal massimu ta' 559 637 annimal;
                                    
                                 
                                       —
                                    
                                    
                                       tal-papri Cairina moschata koperti bil-kodiċi NM 0105 99 10:
                                       EUR 0,48 għal kull annimal għal massimu ta' 71 331 annimal;
                                    
                                 
                                       —
                                    
                                    
                                       tal-papri Cairina moschata ċċertifikati koperti bil-kodiċi NM 0105 99 10:
                                       EUR 0,585 għal kull annimal għal massimu ta' 7 579 annimal;
                                    
                                 
                                       —
                                    
                                    
                                       tal-papri Cairina moschata Label Rouge koperti bil-kodiċi NM 0105 99 10:
                                       EUR 0,625 għal kull annimal għal massimu ta' 28 344 annimal;
                                    
                                 
                                       —
                                    
                                    
                                       tal-kuluverti koperti bil-kodiċi NM 0105 99 10:
                                       EUR 1,1325 għal kull annimal għal massimu ta' 7 392 annimal;
                                    
                                 
                                       —
                                    
                                    
                                       tal-wiżż tas-simna kopert bil-kodiċi NM 0105 99 20:
                                       EUR 2,855 għal kull annimal għal massimu ta' 50 179 annimal;
                                    
                                 
                                       —
                                    
                                    
                                       tal-wiżż lest kopert bil-kodiċi NM 0105 99 20:
                                       EUR 5,54 għal kull annimal għal massimu ta' 49 500 annimal;
                                    
                                 
                     
         
               (b)
            
            
               Għat-telf fil-produzzjoni, għall-qtil u għall-qerda fil-biċċeriji jew fl-azjendi agrikoli tat-tiġieġ tal-bajd fi tmiem iċ-ċiklu ta' produzzjoni tagħhom u tat-tjur għat-tgħammir tal-ispeċi Gallus domesticus li jinsabu fiż-żona ristretta ulterjorment, għandhom japplikaw ir-rati fissi li ġejjin għal kull annimal sa ammont massimu ta' EUR 519 155:
               
                           —
                        
                        
                           it-tiġieġ tal-bajd fi tmiem iċ-ċiklu ta' produzzjoni tagħhom u t-tjur għat-tgħammir tal-ispeċi Gallus domesticus koperti bil-kodiċi NM 0105 94 00 li jiġu ttrasportati, li jinqatlu fil-biċċeriji u li jinqerdu:
                           EUR 0,2645 għal kull annimal għal massimu ta' 1 902 064 annimal;
                        
                     
                           —
                        
                        
                           it-tjur għat-tgħammir tal-ispeċi Gallus domesticus li jinqatlu fl-azjenda agrikola u li jinqerdu koperti bil-kodiċi NM 0105 94 00:
                           EUR 1,055 għal kull annimal għal massimu ta' 15 222 annimal;
                        
                     
         
               (c)
            
            
               Għall-estensjoni tal-perjodi ta' mistrieħ sanitarju fiż-żoni ta' protezzjoni, fiż-żoni ta' sorveljanza u fiż-żona ristretta ulterjorment, inklużi ż-żoni ta' protezzjoni u ta' sorveljanza stabbiliti wara l-aħħar erba' tifqigħat tal-influwenza avjarja b'patoġeniċità għolja li seħħew fil-15 ta' Lulju, fit-18 ta' Lulju, fil-25 ta' Lulju u fil-5 ta' Awwissu 2016, tat-tiġieġ u tas-sriedaq standard, organiku/ċi, Label Rouge jew imrobbi(ja) fil-beraħ, u tal-farawni, tad-dundjani u tas-summien Label Rouge u mrobbi(ja) fil-beraħ, għandhom japplikaw ir-rati fissi li ġejjin għal kull annimal u għal kull jum sa ammont massimu ta' EUR 1 430 908:
               
                           —
                        
                        
                           it-tiġieġ u s-sriedaq standard koperti bil-kodiċi NM 0105 94 00:
                           EUR 0,00191 għal kull annimal u għal kull jum għal massimu ta' 31 247 850 annimal u għal massimu ta' EUR 626 466;
                        
                     
                           —
                        
                        
                           tat-tiġieġ Label Rouge jew imrobbi fil-beraħ kopert bil-kodiċi NM 0105 94 00:
                           EUR 0,00416563 għal kull annimal u għal kull jum għal massimu ta' 14 105 345 annimal u għal massimu ta' EUR 616 878;
                        
                     
                           —
                        
                        
                           it-tiġieġ organiku kopert bil-kodiċi NM 0105 94 00:
                           EUR 0,005050685 għal kull annimal u għal kull jum għal massimu ta' 700 201 annimal u għal massimu ta' EUR 37 039;
                        
                     
                           —
                        
                        
                           il-farawni Label Rouge u mrobbija fil-beraħ koperti bil-kodiċi NM 0105 99 50:
                           EUR 0,00365332 għal kull annimal u għal kull jum għal massimu ta' 1 405 735 annimal u għal massimu ta' EUR 53 856;
                        
                     
                           —
                        
                        
                           id-dundjani koperti bil-kodiċi NM 0105 99 30:
                           EUR 0,005195 għal kull annimal u għal kull jum għal massimu ta' 1 533 617-il annimal u għal massimu ta' EUR 83 371;
                        
                     
                           —
                        
                        
                           is-summien kopert bil-kodiċi NM 0106 39 80;
                           EUR 0,000605 għal kull annimal u għal kull jum għal massimu ta' 2 102 602 annimal u għal massimu ta' EUR 13 298;
                        
                     
         
               (d)
            
            
               Għat-telf fil-produzzjoni tat-tiġieġ ħaj tal-bidu tat-trobbija, tal-farawni ħajjin tal-bidu tat-trobbija, tad-dundjani ħajjin tal-bidu tat-trobbija għas-suq nazzjonali Franċiż, tad-dundjani ħajjin tal-bidu tat-trobbija għas-suq tal-Unjoni, tat-tiġieġ ħaj tal-bajd tal-bidu tat-trobbija, tat-tiġieġ adult ħaj u tal-farawni adulti ħajjin, għandhom japplikaw ir-rati fissi li ġejjin għal kull annimal sa ammont massimu ta' EUR 545 152:
               
                           —
                        
                        
                           it-tiġieġ ħaj tal-bidu tat-trobbija kopert bil-kodiċi NM 0105 94 00:
                           EUR 0,591 għal kull annimal għal massimu ta' 183 439 annimal;
                        
                     
                           —
                        
                        
                           tal-farawni ħajjin tal-bidu tat-trobbija koperti bil-kodiċi NM 0105 99 50:
                           EUR 0,4955 għal kull annimal għal massimu ta' 126 996 annimal;
                        
                     
                           —
                        
                        
                           id-dundjani ħajjin tal-bidu tat-trobbija għas-suq nazzjonali Franċiż koperti bil-kodiċi NM 0105 99 30:
                           EUR 0,681 għal kull annimal għal massimu ta' 21 166 annimal;
                        
                     
                           —
                        
                        
                           id-dundjani ħajjin tal-bidu tat-trobbija għas-suq tal-Unjoni koperti bil-kodiċi NM 0105 99 30:
                           EUR 0,633 għal kull annimal għal massimu ta' 423 320 annimal;
                        
                     
                           —
                        
                        
                           it-tiġieġ ħaj tal-bajd tal-bidu tat-trobbija kopert bil-kodiċi NM 0105 94 00:
                           EUR 0,43 għal kull annimal għal massimu ta' 56 443 annimal;
                        
                     
                           —
                        
                        
                           it-tiġieġ adult ħaj kopert bil-kodiċi NM 0105 94 00:
                           EUR 0,47 għal kull annimal għal massimu ta' 98 775 annimal;
                        
                     
                           —
                        
                        
                           tal-farawni adulti ħajjin koperti bil-kodiċi NM 0105 99 50:
                           EUR 0,49 għal kull annimal għal massimu ta' 42 332 annimal.
                        
                     
         Artikolu 3
   Il-finanzjament parzjali mill-Unjoni skont dan ir-Regolament għandu jkun limitat għal annimali u għal prodotti li ma jkunux ġew ikkumpensati b'għajnuna mill-Istat jew b'assigurazzjoni, u li għalihom ma tkun ġiet riċevuta l-ebda kontribuzzjoni finanzjarja mill-Unjoni skont ir-Regolament (UE) Nru 652/2014.
   Artikolu 4
   Franza għandha twettaq kontrolli amministrattivi u fiżiċi skont l-Artikoli 58 u 59 tar-Regolament (UE) Nru 1306/2013 tal-Parlament Ewropew u tal-Kunsill (10).
   B'mod partikolari, l-awtoritajiet Franċiżi għandhom jivverifikaw:
   
               (a)
            
            
               l-eliġibbiltà tal-applikant li jkun ressaq it-talba għal appoġġ;
            
         
               (b)
            
            
               għal kull applikant eliġibbli: l-eliġibbiltà, il-kwantità u l-valur tat-telf reali ta' produzzjoni;
            
         
               (c)
            
            
               li kull applikant eliġibbli ma jkunx irċieva finanzjament minn sorsi oħra bħala kumpens għat-telf imsemmi fl-Artikolu 2.
            
         Għall-applikanti eliġibbli li jkunu sarulhom il-kontrolli amministrattivi, l-għajnuna finanzjarja tkun tista' tingħata mingħajr ma wieħed jistenna li jsiru l-kontrolli kollha, b'mod partikolari dawk fuq l-applikanti li jintgħażlu għal kontrolli fuq il-post.
   F'każijiet meta l-eliġibbiltà ta' applikant ma tkunx ġiet ikkonfermata, l-għajnuna għandha tiġi rkuprata u għandhom jiġu applikati s-sanzjonijiet.
   Artikolu 5
   L-awtoritajiet Franċiżi għandhom jgħarrfu lill-Kummissjoni bl-approvazzjoni tal-pagamenti.
   Artikolu 6
   Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-20 ta' Frar 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 347, 20.12.2013, p. 671.
   
      (2)  Id-Direttiva tal-Kunsill 2005/94/KE tal-20 ta' Diċembru 2005 dwar miżuri Komunitarji għall-kontroll tal-influwenza avjarja u li tħassar id-Direttiva 92/40/KEE (ĠU L 10, 14.1.2006, p. 16).
   
      (3)  Id-Deċiżjoni ta' Implimentazzjoni tal-Kummissjoni (UE) 2015/2239 tat-2 ta' Diċembru 2015 li tikkonċerna ċerti miżuri protettivi marbuta mal-influwenza tat-tjur b'patoġeniċità għolja tas-sottotip H5N1 u H5N2 fi Franza (ĠU L 317, 3.12.2015, p. 37).
   
      (4)  Id-Deċiżjoni ta' Implimentazzjoni tal-Kummissjoni (UE) 2015/2460 tat-23 ta' Diċembru 2015 li tikkonċerna ċerti miżuri protettivi marbuta mal-influwenza avjarja b'patoġeniċità għolja tas-sottotip H5 fi Franza (ĠU L 339, 24.12.2015, p. 52).
   
      (5)  Id-Deċiżjoni ta' Implimentazzjoni tal-Kummissjoni (UE) 2016/42 tal-15 ta' Jannar 2016 li temenda l-Anness tad-Deċiżjoni ta' Implimentazzjoni (UE) 2015/2460 li tikkonċerna ċerti miżuri protettivi marbuta mal-influwenza avjarja b'patogeniċità għolja tas-sottotip H5 fi Franza (ĠU L 11, 16.1.2016, p. 10).
   
      (6)  Id-Deċiżjoni ta' Implimentazzjoni tal-Kummissjoni (UE) 2016/237 tas-17 ta' Frar 2016 li temenda l-Anness tad-Deċiżjoni ta' Implimentazzjoni (UE) 2015/2460 li tikkonċerna ċerti miżuri protettivi marbuta mal-influwenza avjarja b'patogeniċità għolja tas-sottotip H5 fi Franza (ĠU L 44, 19.2.2016, p. 12).
   
      (7)  Id-Deċiżjoni ta' Implimentazzjoni tal-Kummissjoni (UE) 2016/447 tat-22 ta' Marzu 2016 li temenda l-Anness tad-Deċiżjoni ta' Implimentazzjoni (UE) 2015/2460 li tikkonċerna ċerti miżuri protettivi marbuta mal-influwenza avjarja b'patogeniċità għolja tas-sottotip H5 fi Franza (ĠU L 78, 24.3.2016, p. 76).
   
      (8)  Ir-Regolament (UE) Nru 652/2014 tal-Parlament Ewropew u tal-Kunsill tal-15 ta' Mejju 2014 li jistabbilixxi dispożizzjonijiet dwar il-ġestjoni tan-nefqa marbuta mal-katina alimentari, mas-saħħa tal-annimali u mat-trattament xieraq tal-annimali u marbuta mas-saħħa tal-pjanti u mal-materjal riproduttiv tal-pjanti, li jemenda d-Direttivi tal-Kunsill 98/56/KE, 2000/29/KE u 2008/90/KE, ir-Regolamenti (KE) Nru 178/2002, (KE) Nru 882/2004 u (KE) Nru 396/2005 tal-Parlament Ewropew u tal-Kunsill, id-Direttiva 2009/128/KE tal-Parlament Ewropew u tal-Kunsill u r-Regolament (KE) Nru 1107/2009 tal-Parlament Ewropew u tal-Kunsill u li jħassar id-Deċiżjonijiet tal-Kunsill 66/399/KEE, 76/894/KEE u 2009/470/KE (ĠU L 189, 27.6.2014, p. 1).
   
      (9)  Ir-Regolament ta' Delega tal-Kummissjoni (UE) Nru 907/2014 tal-11 ta' Marzu 2014 li jissupplimenta r-Regolament (UE) Nru 1306/2013 tal-Parlament Ewropew u tal-Kunsill rigward l-aġenziji tal-pagamenti u korpi oħra, il-ġestjoni finanzjarja, l-approvazzjoni tal-kontijiet, il-garanziji u l-użu tal-euro (ĠU L 255, 28.8.2014, p. 18).
   
      (10)  Ir-Regolament (UE) Nru 1306/2013 tal-Parlament Ewropew u tal-Kunsill tas-17 ta' Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KE) Nru 165/94, (KEE) Nru 352/78, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (ĠU L 347, 20.12.2013, p. 549).
   
      ANNESS
      
         Il-partijiet ta' Franza u l-perjodi kif imsemmi fl-Artikolu 1
      
      Il-partijiet ta' Franza u l-perjodi stabbiliti skont id-Direttiva 2005/94/KE u speċifikati fi:
      
                  —
               
               
                  Id-Deċiżjoni ta' Implimentazzjoni tal-Kummissjoni (UE) 2015/2239 tat-2 ta' Diċembru 2015 li tikkonċerna ċerti miżuri protettivi marbuta mal-influwenza tat-tjur b'patoġeniċità għolja tas-sottotipi H5N1 u H5N2 fi Franza (ĠU L 317, 3.12.2015, p. 37).
               
            
                  —
               
               
                  Id-Deċiżjoni ta' Implimentazzjoni tal-Kummissjoni (UE) 2015/2460 tat-23 ta' Diċembru 2015 li tikkonċerna ċerti miżuri protettivi marbuta mal-influwenza avjarja b'patoġeniċità għolja tas-sottotip H5 fi Franza (ĠU L 339, 24.12.2015, p. 52).
               
            
                  —
               
               
                  Id-Deċiżjoni ta' Implimentazzjoni tal-Kummissjoni (UE) 2016/42 tal-15 ta' Jannar 2016 li temenda l-Anness tad-Deċiżjoni ta' Implimentazzjoni (UE) 2015/2460 li tikkonċerna ċerti miżuri protettivi marbuta mal-influwenza avjarja b'patogeniċità għolja tas-sottotip H5 fi Franza (ĠU L 11, 16.1.2016, p. 10).
               
            
                  —
               
               
                  Id-Deċiżjoni ta' Implimentazzjoni tal-Kummissjoni (UE) 2016/237 tas-17 ta' Frar 2016 li temenda l-Anness tad-Deċiżjoni ta' Implimentazzjoni (UE) 2015/2460 li tikkonċerna ċerti miżuri protettivi marbuta mal-influwenza avjarja b'patogeniċità għolja tas-sottotip H5 fi Franza (ĠU L 44, 19.2.2016, p. 12).
               
            
                  —
               
               
                  Id-Deċiżjoni ta' Implimentazzjoni tal-Kummissjoni (UE) 2016/447 tat-22 ta' Marzu 2016 li temenda d-Deċiżjoni ta' Implimentazzjoni (UE) 2015/2460 dwar ċerti miżuri protettivi b'rabta mal-influwenza avjarja b'patogeniċità għolja tas-sottotip H5 fi Franza (ĠU L 78, 24.3.2016, p. 76).
               
            
                  —
               
               
                  Arrêté du 2 décembre 2015 déterminant une zone réglementée à faible risque à la suite de la déclaration d'influenza aviaire hautement pathogène et limitant certains mouvements hors du territoire national depuis le département de la Dordogne (Journal Officiel de la République Française du 3.12.2016, texte 38 sur 178) (Id-Digriet tat-2 ta' Diċembru 2015 li jistabbilixxi żona ristretta b'riskju baxx wara d-dikjarazzjoni ta' influwenza avjarja b'patoġeniċità għolja u li jillimita ċerti movimenti 'l barra mit-territorju nazzjonali tad-dipartiment ta' Dordogne (Il-Ġurnal Uffiċjali tar-Repubblika Franċiża, 3.12.2016, test 38 minn 178).
               
            
                  —
               
               
                  Arrêté du 17 décembre 2015 déterminant des dispositions de lutte complémentaires contre l'influenza aviaire hautement pathogène suite à la détection de la maladie sur le territoire français (Journal Officiel de la République Française du 18.12.2016, texte 56 sur 142) (Id-Digriet tas-17 ta' Diċembru 2015 li jistabbilixxi dispożizzjonijiet addizzjonali għall-ġlieda kontra l-influwenza avjarja b'patoġeniċità għolja wara l-iskoperta tal-marda fit-territorju Franċiż (Il-Ġurnal Uffiċjali tar-Repubblika Franċiża, 18.12.2016, test 56 minn 142).
               
            
                  —
               
               
                  Arrêté du 15 Janvier 2016 modifiant l'arrêté du 17 décembre 2015 déterminant des dispositions de lutte complémentaires contre l'influenza aviaire hautement pathogène suite à la détection de la maladie sur le territoire français (Journal Officiel de la République Française du 16.1.2016, texte 31 sur 85) (Id-Digriet tal-15 ta' Jannar 2016 li jemenda d-Digriet tas-17 ta' Diċembru 2015 li jistabbilixxi dispożizzjonijiet addizzjonali għall-ġlieda kontra l-influwenza avjarja b'patoġeniċità għolja wara l-iskoperta tal-marda fit-territorju Franċiż (Il-Ġurnal Uffiċjali tar-Repubblika Franċiża, 16.1.2016, test 31 minn 85).
               
            
                  —
               
               
                  Arrêté du 9 février 2016 déterminant des dispositions de lutte complémentaire contre l'influenza hautement pathogène suite à la détection de la maladie sur le territoire français (Journal Officiel de la République Française du 10.2.2016, texte 42 sur 129) (Id-Digriet tad-9 ta' Frar 2016 li jistabbilixxi dispożizzjonijiet addizzjonali għall-ġlieda kontra l-influwenza b'patoġeniċità għolja wara l-iskoperta tal-marda fit-territorju Franċiż (Il-Ġurnal Uffiċjali tar-Repubblika Franċiża, 10.2.2016, test 42 minn 129).
               
            
                  —
               
               
                  Arrêté du 14 septembre 2016 déterminant des dispositions de lutte transitoires contre l'influenza aviaire hautement pathogène (Journal Officiel de la République Française du 15.9.2016, texte 33 sur 100) (Id-Digriet tal-14 ta' Settembru 2016 li jistabilixxi dispożizzjonijiet tranżitorji għall-ġlieda kontra l-influwenza avjarja b'patoġeniċità għolja (Il-Ġurnal Uffiċjali tar-Repubblika Franċiża, 15.9.2016, test 33 minn 100).
               
            
                  —
               
               
                  Arrêtés Préfectoraux de Déclaration d'Infections des foyers de grippe aviaire hautement pathogènes confirmés entre le 24 novembre 2015 et le 18 avril 2016 (Id-Digrieti Prefettorali li jiddikjaraw infezzjonijiet li jikkonsistu minn tifqigħat tal-influwenza avjarja b'patoġeniċità għolja, ikkonfermati bejn l-24 ta' Novembru 2015 u t-18 ta' April 2016).
               
            
                  —
               
               
                  Arrêtés Préfectoraux de levée de Déclaration d'Infections des foyers de grippe aviaire hautement pathogènes confirmés entre le 24 novembre 2016 et le 18 avril 2016 (Id-Digrieti Prefettorali li jirtiraw id-dikjarazzjonijiet tal-infezzjonijiet tat-tifqigħat tal-influwenza avjarja b'patoġeniċità għolja, ikkonfermati bejn l-24 ta' Novembru 2016 u t-18 ta' April 2016).
               
            
                  —
               
               
                  Arrêtés Préfectoraux de Déclaration d'Infections des foyers de grippe aviaire hautement pathogènes confirmés les 15 juillet, 18 juillet, 25 juillet et 5 août 2016 (Id-Digrieti Prefettorali li jiddikjaraw infezzjonijiet li jikkonsistu minn tifqigħat tal-influwenza avjarja b'patoġeniċità għolja, ikkonfermati fil-15 ta' Lulju, fit-18 ta' Lulju, fil-25 ta' Lulju u fil-5 ta' Awwissu 2016).
               
            
                  —
               
               
                  Arrêtés Préfectoraux de levée de Déclaration d'Infections des foyers de grippe aviaire hautement pathogènes confirmés les 15 juillet, 18 juillet, 25 juillet et 5 août 2016 (Id-Digrieti Prefettorali li jirtiraw id-dikjarazzjonijiet tal-infezzjonijiet tat-tifqigħat tal-influwenza avjarja b'patoġeniċità għolja, ikkonfermati fil-15 ta' Lulju, fit-18 ta' Lulju, fil-25 ta' Lulju u fil-5 ta' Awwissu 2016).